แฟนผมมีอาการไอแห้ง ทุกครั้งที่มีอากาศเปลี่ยนแปลง และเวลาอาบน้ำก็ไออยู่อย่าวนั้น ไม่ทราบว่าพอจะมีคำแนะนำวิธีรักษา อย่างไรได้บ้างครับ
สวัสดีค่ะ หากมีเฉพาะอาการไอแห้ง ไม่มีเสมหะ ไม่มีไข้ และอาการเป็นๆหายๆ โดยจะปรากฏเฉพาะเมื่ออากาศเปลี่ยนแปลง ร่างกายโดนความเย็น (ขณะอาบน้ำ) ไม่ได้เป็นตลอดเวลสต่อเนื่อง รวมถึงไม่มีอาการอื่นๆ ร่วมอีก คือน้ำมูกไหล จาม คันจมูก มีเสมหะไหลลงคอ คันตา เป็นต้น อาการไอดังกล่าวก็น่าจะเกิดจากโรคภูมิแพ้ทางเดินหายใจ หรือโรคหืด (asthma)ซึ่งในรายที่อาการไม่รุนแรง อาจมีเฉพาะอาการไอแห้งได้ หากมีอาการมากขึ้น จะมีอาการหอบเหนื่อย แน่นหน้าอก หายใจเสียงดังวี๊ดๆ โดยจะเกิดเฉพาะเมื่อมีสิ่งมากระตุ้นการรักษาที่สำคัญคือต้องหลักเลี่ยงสิ่งกระตุ้นที่ทำให้เกิดอาการ ซึ่งส่วนใหญ่ได้แก่ ไรฝุ่น เกสรดอกไม้ ดอกหญ้า ขนสัตว์ เป็นต้น โดยไรฝุ่นมักเป็นสาเหตุที่พบบ่อยที่สุด ดังนั้นควรใช้น ที่นอนที่กันไรฝุ่นได้ และซักผ่าปูที่นอน ปลอกน ผ้าห่มเป็นประจำทุกสัปดาห์ โดยควรใช้น้ำที่อุณหภูมิสูง (60 องศาเซลเซียส) ซักด้วยจะดียิ่งขึ้นนอกจากนี้ควรหลีกเลี่ยงสารระคายเคืองที่อาจทำให้อาการภูมิแพ้กำเริบ เช่น ควันบุหรี่ ควันธูป ฝุ่นละอองต่างๆ น้ำหอมรวมถึงการอยู่ในที่อากาศเย็นเกินไป การอาบน้ำเย็น โดยแนะนำควรเปิดน้ำอุ่นที่อุณหภูมิเหมาะสมอาบ ไม่อาบน้ำนานเกินไป ไม่ควรนอนแช่น้ำ สำหรับสภาพอากาศ เราคงไม่สามารถเปลี่ยนแปลงได้ แต่เราสามารถสร้างภูมิคุ้มกันให้แข็งแรงขึ้นได้ เช่น การออกกำลังกายสม่ำเสมอ นอนหลับพักผ่อนให้เพียงพอ ไม่อดหลับอดนอน ทานอาหารเฉพาะที่มีประโยชน์ ลดความเครียด เป็นต้นหากมีอาการมาก คือไอบ่อยมากจนรบกวนการใช้ชีวิตประจำวันหรือเป็นที่รำคาญของคนรอบข้าง หรือมีอาการหอบเหนื่อย แน่นหน้าอก หายใจเสียงดังวี๊ดๆ ควรไปพบแพทย์เพื่อประเมินความรุนแรงของโรคและรับยารักษาค่ะ ซึ่งมีทั้งยาชนิดกินและยาแบบพ่นค่ะ